กฎกระทรวงกำหนดค่าใช้จ่ายอื่นที่เกี่ยวข้องและการคำนวณค่าใช้จ่ายอันเกิดจากการสกัดกั้นหรือการปฏิบัติการเพื่อทำลายอากาศยานจากภาคพื้น พ.ศ. 2567
ประกาศวันที่ 2024-11-20

content: กฎกระทรวง กำหนดค่าใช้จ่ายอื่นที่เกี่ยวข้องและการคำนวณค่าใช้จ่ายอันเกิดจากการสกัดกั้น หรือการปฏิบัติการเพื่อทำลายอากาศยานจากภาคพื้น พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง มาตรา ๒๒ วรรคหนึ่ง (๖) และมาตรา ๒๒ วรรคสอง แห่งพระราชบัญญัติว่าด้วยการปฏิบัติต่ออากาศยานที่กระทำผิดกฎหมาย พ.ศ. ๒๕๕๓ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้
sectionNo: 1
content: ข้อ ๑ ค่าใช้จ่ายอื่นที่เกี่ยวข้องอันเกิดจากการสกัดกั้นหรือการปฏิบัติการเพื่อทำลายอากาศยานจากภาคพื้น ได้แก่ (๑) ค่าใช้จ่ายในการสืบสวนสอบสวนเบื้องต้น (๒) ค่าใช้จ่ายในการเดินทางของเจ้าหน้าที่ฝ่ายทหารเพื่อปฏิบัติภารกิจตามกฎหมายว่าด้วยการปฏิบัติต่ออากาศยานที่กระทำผิดกฎหมาย
sectionNo: 2
content: ข้อ ๒ ค่าใช้จ่ายในการตรวจและพิสูจน์ฝ่ายตามมาตรา ๒๒ (๑) หรือการสกัดกั้นตามมาตรา ๒๒ (๒) ให้คำนวณจากจำนวนรวมของค่าใช้จ่ายในการปฏิบัติการ ค่าความสิ้นเปลืองของอากาศยาน และค่าใช้จ่ายอื่นที่เกี่ยวเนื่องกับการตรวจและพิสูจน์ฝ่ายหรือการสกัดกั้น ดังต่อไปนี้ (๑) ค่าใช้จ่ายในการปฏิบัติการ
sectionNo: 2
content: ให้คำนวณจากข้อมูลความสิ้นเปลืองเชื้อเพลิงและหล่อลื่นที่กำหนดไว้ในเอกสารเทคนิคและคู่มือการซ่อมบำรุงของอากาศยานแต่ละแบบ ดังนี้ (ก) ค่าเชื้อเพลิง ให้คำนวณจากอัตราความสิ้นเปลืองเชื้อเพลิงต่อชั่วโมงบิน x ราคาเชื้อเพลิงเฉลี่ยหนึ่งปีงบประมาณ (ข) ค่าหล่อลื่น
sectionNo: 2
content: ให้คำนวณจากอัตราความสิ้นเปลืองหล่อลื่นต่อชั่วโมงบิน x ราคาหล่อลื่นเฉลี่ยหนึ่งปีงบประมาณ (๒) ค่าความสิ้นเปลืองของอากาศยาน ให้คำนวณจากจำนวนรวมของค่าใช้จ่ายในการซ่อมบำรุง ค่าแรงงานซ่อมบำรุง และค่าขนส่ง
sectionNo: 2
content: และนำมาเฉลี่ยตามสัดส่วนของระยะเวลาความพร้อมปฏิบัติการของอากาศยานที่บินได้ทุกภารกิจตลอดปีที่กำกับต่อท้ายในอากาศยานแต่ละแบบ ดังนี้ (ก) ค่าใช้จ่ายในการซ่อมบำรุง ให้คำนวณจากข้อมูลค่าใช้จ่ายในการซ่อมบำรุงอากาศยานที่มีความทันสมัยหนึ่งวงรอบการซ่อมบำรุงระดับโรงงาน
sectionNo: 2
content: และค่าใช้จ่ายในการซ่อมบำรุงบริภัณฑ์หลักหนึ่งวงรอบการซ่อมบำรุง (ข) ค่าแรงงานในการซ่อมบำรุง ให้คำนวณจากจำนวนชั่วโมงคนที่ใช้ในการซ่อมหนึ่งวงรอบการซ่อมบำรุงระดับโรงงาน x ค่าแรงงานต่อชั่วโมงคน และนำมาเฉลี่ยตามสัดส่วนของจำนวนชั่วโมงบินจริงของอากาศยานในหนึ่งวงรอบการซ่อมบำรุงระดับโรงงาน ทั้งนี้
sectionNo: 2
content: การคำนวณค่าแรงงานต่อชั่วโมงคน ให้เป็นไปตามระเบียบกองทัพอากาศ ว่าด้วยหลักเกณฑ์การคิดค่าแรงงานต่อชั่วโมงคนและการคิดราคาค่าสร้างหรือซ่อม (ค) ค่าขนส่ง ให้คำนวณจากค่าใช้จ่ายในการขนส่งพัสดุและอะไหล่ สำหรับอากาศยานแต่ละแบบ และนำมาเฉลี่ยตามสัดส่วนของจำนวนชั่วโมงบินจริงของอากาศยานแบบนั้น ๆ (ง)
sectionNo: 2
content: ระยะเวลาความพร้อมปฏิบัติการของอากาศยานที่บินได้ทุกภารกิจตลอดปีที่กำกับต่อท้ายในอากาศยานแต่ละแบบ ให้คำนวณจากข้อมูลจำนวนอากาศยานแบบนั้น ๆ ที่พร้อมปฏิบัติการบินตลอดทั้งปี (๓) ค่าใช้จ่ายอื่นที่เกี่ยวเนื่องกับการตรวจและพิสูจน์ฝ่ายหรือการสกัดกั้น ให้คำนวณจากค่าใช้จ่ายที่เกิดขึ้นจริง
sectionNo: 3
content: ข้อ ๓ ค่าใช้จ่ายในการเคลื่อนย้ายอากาศยาน ตามมาตรา ๒๒ (๓) และการเก็บรักษาอากาศยาน สิ่งของ และหลักฐาน ตามมาตรา ๒๒ (๔) ให้คำนวณจากค่าใช้จ่ายที่เกิดขึ้นจริง
sectionNo: 4
content: ข้อ ๔ ค่าใช้จ่ายในการใช้อาวุธเพื่อปฏิบัติการทำลายอากาศยานตามมาตรา ๒๒ (๕) ให้คำนวณจากค่าใช้จ่ายที่เกิดขึ้นจริงตามมูลค่าของอาวุธที่จำเป็นต้องใช้เพื่อปฏิบัติการ
sectionNo: 5
content: ข้อ ๕ ค่าใช้จ่ายในการสืบสวนสอบสวนเบื้องต้น ตามข้อ ๑ (๑) ให้คำนวณจากค่าตอบแทนผู้เชี่ยวชาญ ค่าใช้จ่ายในการตรวจพิสูจน์พยานหลักฐาน และค่าใช้จ่ายอื่นที่เกี่ยวเนื่องกับการสืบสวนสอบสวนเบื้องต้น ตามค่าใช้จ่ายที่เกิดขึ้นจริง
sectionNo: 6
content: ข้อ ๖ ค่าใช้จ่ายในการเดินทางของเจ้าหน้าที่ฝ่ายทหารเพื่อปฏิบัติภารกิจตามกฎหมายว่าด้วยการปฏิบัติต่ออากาศยานที่กระทำผิดกฎหมายตามข้อ ๑ (๒) ให้คำนวณจากค่าเดินทาง ค่าพาหนะ และค่าใช้จ่ายอื่นที่เกี่ยวเนื่องกับการเดินทาง ดังต่อไปนี้ (๑) ค่าเดินทาง (ก) กรณีไม่ค้างคืน วันละ ๓,๐๐๐ บาทต่อคน (ข) กรณีต้องค้างคืน
sectionNo: 6
content: วันละ ๖,๐๐๐ บาทต่อคน (ค) กรณีวันหยุดราชการและไม่ค้างคืน วันละ ๖,๐๐๐ บาทต่อคน (ง) กรณีวันหยุดราชการและต้องค้างคืน วันละ ๙,๐๐๐ บาทต่อคน (๒) ค่าพาหนะ กรณีต้องเดินทางโดยสารเครื่องบิน หรือเช่าเหมาเรือหรือยานพาหนะอื่น เท่าที่จ่ายจริง (๓) ค่าใช้จ่ายอื่นที่เกี่ยวเนื่องกับการเดินทาง เท่าที่จ่ายจริง
content: ให้ไว้ ณ วันที่ ๑๔ พฤศจิกายน พ.ศ. ๒๕๖๗ ภูมิธรรม เวชยชัย รัฐมนตรีว่าการกระทรวงกลาโหม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๒ แห่งพระราชบัญญัติว่าด้วยการปฏิบัติต่ออากาศยานที่กระทำผิดกฎหมาย พ.ศ. ๒๕๕๓ บัญญัติให้ค่าใช้จ่ายอื่นที่เกี่ยวข้องอันเกิดจากการสกัดกั้นหรือการปฏิบัติการเพื่อทำลายอากาศยานจากภาคพื้น
content: และหลักเกณฑ์และวิธีการคำนวณค่าใช้จ่ายอันเกิดจากการสกัดกั้นหรือการปฏิบัติการเพื่อทำลายอากาศยานจากภาคพื้น ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้